Ministru kabineta noteikumu projekta

„Grozījumi Ministru kabineta 2008.gada 5.februāra noteikumos Nr.76 „Veselības inspekcijas nolikums””

sākotnējās ietekmes novērtējuma ziņojums

(anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2008.gada 5.februāra noteikumos Nr.76 „Veselības inspekcijas nolikums”” (turpmāk – noteikumu projekts) izstrādāts saskaņā ar Ministru kabineta 2012.gada 23.februāra rīkojuma Nr.101 „Par Slimību profilakses un kontroles centra izveidošanu un Veselības ministrijas padotībā esošo valsts pārvaldes iestāžu reorganizāciju” (turpmāk – MK rīkojums) 1., 6., 7., 16. un 17.punktu. |
| 2. | Pašreizējā situācija un problēmas | Ministru kabineta 2008.gada 5.februāra noteikumu Nr.76 „Veselības inspekcijas nolikums” (turpmāk – MK noteikumi) 3. un 4.punkts nosaka Veselības inspekcijas funkcijas un uzdevumus. MK rīkojums paredz 2012.gada 1.aprīlī izveidot veselības ministra pakļautībā esošu tiešās pārvaldes iestādi „Slimību profilakses un kontroles centrs” (turpmāk - Slimību profilakses un kontroles centrs) un nodot atsevišķus Veselības inspekcijas pārvaldes uzdevumus Slimību profilakses un kontroles centram.Saskaņā ar MK rīkojuma 6.punktu Slimību profilakses un kontroles centrs pārņem Veselības inspekcijas pārvaldes uzdevumus šādās jomās: * neinfekciju slimību uzraudzība, kā arī tādu vides faktoru, kuri var ietekmēt iedzīvotāju veselību, novērtēšana;
* tabakas izstrādājumu sastāvdaļu datu bāzes izveidošana un uzturēšana.

Atbilstoši MK noteikumu 3.15.7.apakšpunktam Veselības inspekcijas uzdevums ir veikt kompetentajai iestādei paredzētos uzdevumus atbilstoši prasībām, ko nosaka Eiropas Parlamenta un Padomes 2006.gada 20.decembra Regula Nr. [1924/2006](http://eur-lex.europa.eu/LexUriServ/LexUriServ.do?uri=CONSLEG:2006R1924:20100302:LV:HTML) par uzturvērtības un veselīguma norādēm uz pārtikas produktiem attiecībā uz sadarbību ar Eiropas Komisiju un Eiropas Pārtikas nekaitīguma iestādi. Atbilstoši MK rīkojuma 7.punktam ar 2012.gada 1.aprīli šis pārvaldes uzdevums tiek nodots Pārtikas un veterinārajam dienestam.Atbilstoši MK noteikumu 4.7.apakšpunktam Veselības inspekcijas uzdevums ir izveidot un uzturēt kosmētikas līdzekļu sastāvdaļu un tabakas izstrādājumu sastāvdaļu datu bāzi. Ar MK rīkojumu Slimību profilakses un kontroles centram tiek uzdots pārņemt tikai tabakas izstrādājumu sastāvdaļu datu bāzes pārziņa funkcijas, bet kosmētikas līdzekļu sastāvdaļu datu bāze paliek Veselības inspekcijas pārziņā. Līdz ar to nepieciešams veikt grozījumus MK noteikumos, precizējot 4.7.apakšpunktu un svītrojot tos punktus, kuros minētās funkcijas un no tām izrietošos uzdevumus turpmāk veiks Slimību profilakses un kontroles centrs un Pārtikas un veterinārais dienests.MK noteikumu 3.19.punktā minēto funkciju – uzraudzīt un koordinēt veselības veicināšanas īstenošanu, arī reģionālajā līmenī – turpmāk veiks Veselības ministrija, ņemot vērā, ka veselības veicināšana ir Veselības inspekcijai neraksturīga funkcija. Tādēļ nepieciešams svītrot 3.19.punktu, kā arī 4.15.apakšpunktu, kurā noteikts no šīs funkcijas izrietošais uzdevums. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar |
| 4. | Tiesiskā regulējuma mērķis un būtība | Noteikumu projekts paredz veikt grozījumus MK noteikumos, svītrojot no Veselības inspekcijas nolikuma tos punktus, kuros minētās funkcijas un no tām izrietošos uzdevumus turpmāk veiks Slimību profilakses un kontroles centrs un Pārtikas un veterinārais dienests.Noteikumu projekts atrisinās 2.punktā minētās problēmas. |
| 5. | Projekta izstrādē iesaistītās institūcijas | Noteikumu projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Plaša sabiedrības iesaistīšana nebija lietderīga, jo MK noteikumu projekts paredz Veselības ministrijas padotības institūcijas darbības jautājumus. |
| 7. | Cita informācija | Nav |

Anotācijas II, III sadaļa – *projekts šo jomu neskar.*

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nepieciešams izstrādāt Ministru kabineta noteikumu projektu „Slimību profilakses un kontroles centra nolikums” (VSS-167, 23.02.2012. Valsts sekretāru sanāksme, prot. Nr. 8 24. §), jo tiek izveidota jauna ministrijas padotības iestāde Slimību profilakses un kontroles centrs. Nepieciešams veikt grozījumus Ministru kabineta 2004. gada 13. aprīļa noteikumos Nr. 286 „Veselības ministrijas nolikums” (izsludināti Valsts sekretāru 2012.gada 1.marta sanāksmē (VSS–225)).Minētos tiesību aktu projektu ir izstrādājusi Veselības ministrija.Lai noteiktu, ka Pārtikas un veterinārais dienests veic kompetentajai iestādei paredzētos uzdevumus atbilstoši Eiropas Parlamenta un Padomes Regulai Nr. [1924/2006](http://eur-lex.europa.eu/LexUriServ/LexUriServ.do?uri=CONSLEG:2006R1924:20100302:LV:HTML) par uzturvērtības un veselīguma norādēm uz pārtikas produktiem, nepieciešams veikt grozījumus Pārtikas aprites uzraudzības likumā. Zemkopības ministrija ir iesniegusi Valsts kancelejā likumprojektu „Grozījumi Pārtikas aprites uzraudzības likumā” izskatīšanai Ministru kabineta sēdē. Pēc likumprojekta izskatīšanas Ministru kabinetā sēdē un iesniegšanas Saeimā, Zemkopības ministrija lūgs Saeimu papildināt likumprojektu, nosakot Pārtikas un veterinārā dienesta kompetenci atbilstoši Eiropas Parlamenta un Padomes Regulai Nr. [1924/2006](http://eur-lex.europa.eu/LexUriServ/LexUriServ.do?uri=CONSLEG:2006R1924:20100302:LV:HTML). Plānots, ka likumprojekta virzība uz Saeimu varētu notikt 2012.gada aprīlī. |
| 2. | Cita informācija | Nav |

Anotācijas V, VI sadaļa – *projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Veselības inspekcija, Pārtikas un veterinārais dienests |
| 2. Projekta izpildes ietekme uz pārvaldes funkcijām | MK noteikumu projekts paredz sašaurināt Veselības inspekcijas funkcijas.  |
| 3. Projekta izpildes ietekme uz pārvaldesinstitucionālo struktūru.Jaunu institūciju izveide | Atbilstoši MK rīkojumam Nr.101 ar 2012.gada 1.aprīli tiek izveidota jauna veselības ministra pakļautībā esoša tiešās pārvaldes iestāde Slimību profilakses un kontroles centrs.  |
| 4. Projekta izpildes ietekme uz pārvaldesinstitucionālo struktūru.Esošu institūciju likvidācija | Atbilstoši MK rīkojuma Nr.101 2.punktam, ar 2012.gada 1.aprīli Latvijas Infektoloģijas centrs beidz pastāvēt.  |
| 5. Projekta izpildes ietekme uz pārvaldesinstitucionālo struktūru.Esošu institūciju reorganizācija | Atbilstoši MK rīkojumam Nr.101 Slimību profilakses un kontroles centrs un Pārtikas un veterinārais dienests veiks tādus pārvaldes uzdevumus sabiedrības veselības jomā, ko līdz šim veica Veselības inspekcija, līdz ar to Veselības inspekcija tiek reorganizēta. |
| 6. Cita informācija | Nav |

Veselības ministre I.Circene

28.03.2012 11:02

807

I.Straume

Ilze.Straume@vm.gov.lv, 67876076